GiliGold/VAD_KnessetCorpus huggingface dataset:
לעוברים זרים):
מעזה
לעוברים זרים):
 אני מדבר רק על עזה כרגע
מוראד חטיב:
הם מקבלים משכורת דרך צ'ק כמו שהיו מקבלים בעבר
לעוברים זרים):
כולל הפרשות פנסיוניות?
מוראד חטיב:
כולל הפרשות פנסיוניות, הכול
ענבל משש:
 חייבים בדיווח
ענבל משש:
 אז הם מפרישים
מוראד חטיב:
אבל אלה הם אפילו לא 1,000 עובדים
מוראד חטיב:
 פחות מ-1,000 עובדים עד עכשיו
אלעד גורן:
יותר מ-1,000
אלעד גורן:
 אבל לא משנה
אלעד גורן:
 זה לא חשוב
מוראד חטיב:
אנחנו רוצים את השאר העובדים שעדיין עם צריכים אישיים שיהפכו להיות
אלעד גורן:
שמעתי
אלעד גורן:
 שנייה
יולי יואל אדלשטיין:
תן לאל"מ גורן להתייחס, כי אנחנו מסכמים
אלעד גורן:
מה שחשוב הוא שאתה צודק ואת לא טועה, בסדר? מה זה אומר? זה אומר שהצרכים הכלכליים זה אבולוציה
אלעד גורן:
 אנחנו רוצים להפוך אותם להיתרי העסקה
אלעד גורן:
 זה תהליך
אלעד גורן:
 אני רוצה לעודד את המעסיקים לעשות את זה
אלעד גורן:
 יש אנשים שמועסקים על ידכם היום בצרכים כלכליים
אלעד גורן:
 תגישו להיתרי העסקה
מוראד חטיב:
צריכים להעביר את הנטו לבנק
מוראד חטיב:
 הבעיה היא שהיום הוא משלם בצ'ק
מוראד חטיב:
 נקודה
אלעד גורן:
 אני לא בכסף, אני בהיתר
אלעד גורן:
 במקום שיהיה לו היתר צרכים כלכליים, תדווח שאתה רוצה להעסיק אותו באופן חוקי
לעוברים זרים):
ואז ממילא הוא יכול לפתוח חשבון בנק ברמאללה
אלעד גורן:
 ואז אני אעביר אותו להיתרי תעסוקה
אלעד גורן:
 יש הבדל בין היתר לבין רישיון תעסוקה
אלעד גורן:
 ברגע שהוא עבר לרישיון תעסוקה, עכשיו אנחנו הצלחנו לפתח את הדרך שהוא ייתן לו צ'ק והוא יוכל להפקיד את זה ברמאללה, והם מעבירים את זה לעזה
יולי יואל אדלשטיין:
למה שלא תשיב לו שהמכסה כבר מלאה ואתה לא יכול לאשר עוד עובד?
לעוברים זרים):
מתחת למכסה
יולי יואל אדלשטיין:
 מיהודה ושומרון, אני מתכוון
אלעד גורן:
 אני מדבר על רצועת עזה
יולי יואל אדלשטיין:
אה
יולי יואל אדלשטיין:
 זהו
יולי יואל אדלשטיין:
 אני מסיר את השאלה שלי
אלעד גורן:
בסדר?
יולי יואל אדלשטיין:
 הבנתי
יולי יואל אדלשטיין:
      טוב, חברים, קודם כול, אני מתנצל
יולי יואל אדלשטיין:
 היו עוד אנשים שביקשו לדבר
יולי יואל אדלשטיין:
 אבל אנחנו חייבים לסיים כבר
יולי יואל אדלשטיין:
 אני מציע שעמיתי יציע סיכום לישיבה
יולי יואל אדלשטיין:
 בבקשה, יושב-ראש הוועדה המיוחדת לעובדים זרים
לעוברים זרים):
אני מאוד מאוד מודה לך, שוב פעם, אדוני היושב-ראש הוועדה
לעוברים זרים):
 מאתגר, מרתק
לעוברים זרים):
 אנחנו נבדוק ביחד מה ניתן לעשות כדי שפקחי משרד העבודה, שממילא נמצאים באתרי הבנייה, יוכלו לבדוק את היתר העסקה ולדווח מהשטח לרשות הרלוונטית וליתר הגורמים, בדיוק כפי שפועלת המשטרה
לעוברים זרים):
 זה משהו שאני מבקש
לעוברים זרים):
 תצייני לך את זה, בבקשה, דיקלה
לעוברים זרים):
 אנחנו לא יכולים להשאיר את זה ככה, ליד המקרה
לעוברים זרים):
     אני אשמח כן לבקר במעברים, עורך הדין גורן
לעוברים זרים):
 אתאים את עצמי לשעות ולימים
לעוברים זרים):
      הוועדה מבקשת מהגופים הרלוונטיים, מרשות האוכלוסין כמובן, ממשטרה, ממתפ"ש, ממינהל האזרחי, ממשרד העבודה ומרשות המיסים, בכתב, על ממשקי העברת המידע ביניהם
לעוברים זרים):
 אם אנחנו לא נדאג לסנכרון מלא, המון המון המון נתונים ייפלו לנו ככה בין הכיסאות
לעוברים זרים):
 זה לא מיטיב ולא משרת אף משרד
לעוברים זרים):
      הוועדה מבקשת התייחסות של הגופים הרלוונטיים מה הסיבה למתן אישור כניסה חופשי למי שיש כבר כרטיס מגנטי והוא מגיל 55 ומעלה ולא בהתאמה להיתר רישיון
לעוברים זרים):
 מבחינתי, זה יכול להיות במסלול ירוק, להקל עליו במעבר, לתת לו אישור לינה
לעוברים זרים):
 אני לא יודע, כל מה שלא יהיה מפאת גילו
לעוברים זרים):
 אבל בוודאי ובוודאי שאנחנו והוא יודעים בבוקר למי הוא יוצא ומאיפה הוא חוזר
לעוברים זרים):
 כך אנחנו נוכל להילחם בתופעת השוק השחור ובקבלנים מטעם עצמם
מוראד חטיב:
אין לו מה להיכנס בשעה 05:00, אלא אם הוא הולך לעבוד
לעוברים זרים):
 זה נושא בפני עצמו
לעוברים זרים):
 בשביל זה אני אשמח להגיע למעברים
לעוברים זרים):
 אני דיברתי, מר חטיב, על גיל הפטור מהמעבר
מוראד חטיב:
אני התכוונתי גם לגיל
מוראד חטיב:
 בן 55, אם הוא ניכנס בשעה 05:00 או בשעה 06:00
יולי יואל אדלשטיין:
אז הוא לא נכנס לקנות ארטיקים, כפי שאמר פה מישהו, כן
מוראד חטיב:
הוא לא הולך לים
לעוברים זרים):
חד-משמעית
לעוברים זרים):
 ברור לנו שהוא יוצא בשביל לעבוד
לעוברים זרים):
 אנחנו רוצים לנטר את מקום עבודתו ולוודא שאין העסקה שחורה והכול מתנהל כשורה ובאופן מבוקר
לעוברים זרים):
 אין שום הגיון שאנחנו לא נדאג לאיזשהו אישור
לעוברים זרים):
 מבחינתי, אדוני היושב-ראש, הישיבה נעולה
יולי יואל אדלשטיין:
 תודה רבה לכל המוזמנים
יולי יואל אדלשטיין:
 הישיבה נעולה
שמעון סולומון:
בוקר טוב
שמעון סולומון:
 אני מתכבד לפתוח את דיוני ועדת החוץ והביטחון
שמעון סולומון:
 יום שלישי, 13 ביוני 2023, כ"ד בסיוון תשפ"ג
שמעון סולומון:
 הדיון הזה היום הוא דיון חגיגי, אני אפילו מתרגש לקראתו
שמעון סולומון:
 אני כבר זמן רב לא לובש מדים, כן? אחרי שוודמני לא אישר לי לחזור למילואים
שמעון סולומון:
 אבל זה באמת דיון חגיגי ומרגש
שמעון סולומון:
 עוסק בכל מה שקשור למשרתי מערך המילואים
שמעון סולומון:
 זכיתי להיות חלק מהמערך הזה עד שנבחרתי לכנסת, ואני מצפה לחזור אליו כשאסיים את תפקידיי הציבוריים במשכן הזה
שמעון סולומון:
 מקווה מצד אחד שיהיו ארוכים, מצד שני, אולי צריך לחזור
שמעון סולומון:
 מערך המילואים מיוחד עתה בגלל ההרכב והמורכבות שלו
שמעון סולומון:
      ההרכב שלו הוא מצעירים, ממבוגרים, מסטודנטים, ממרצים, מעולים חדשים, מעובדים חדשים, ממנכ"לי חברות ועוד ועוד ועוד
שמעון סולומון:
 ההרכב שלו הוא מימנים ומשמאלנים, מדתיים וחילונים, אנשי פריפריה ומרכז
שמעון סולומון:
 המשותף לכולם, כשמגיעה קריאה, הם עוזבים את המשפחה, העבודה, העסק, ויוצאים למילואים
שמעון סולומון:
 בין שזה אימון יומי או תעסוקה מבצעית, או של חודש, בין שזה בטיסות שגרתיות ליעדים לא שגרתיים, או בהכנת אוכל לגדוד לוחמים
שמעון סולומון:
     המורכבות של מערך המילואים היא דווקא בשל כך
שמעון סולומון:
 חיבור של אנשים חלוקים בדעותיהם וגישותיהם בנושאים מגוונים
שמעון סולומון:
 אבל ישנה עוד מורכבות שכל חייל מילואים חווה, שזה הצד האזרחי
שמעון סולומון:
 המעסיק, המרצה, הלקוח, השותף, הם אלה שצריך להסביר להם בכל פעם ששוב הם יוצאים להגנת המולדת
שמעון סולומון:
 וכמובן, האישה, הבעל, הילד וההורים; היעדרות מפגישה עם המורה; הפסד של יום הולדת לילד; יום נישואים שנחוג מרחוק ודאגה עוד ועוד
שמעון סולומון:
 דאגה ביום, דאגה בלילה
שמעון סולומון:
 מערך המילואים הוא מיוחד דווקא בגלל ההרכב והמורכבות שלו
שמעון סולומון:
 אתם באמת באמת מיוחדים
שמעון סולומון:
      אני גאה שהדיון הזה מגיע כמה ימים אחרי שחוק שהגשתי להעדפת משרתים בצבא עבר בקריאה טרומית, ואני מאמין כי החוק ויום ההוקרה הזה מעבירים מסר ברור: כנסת ישראל תומכת בכם, אנשי המילואים היקרים
שמעון סולומון:
     הדיון היום עוסק בליבה של החברה הישראלית
שמעון סולומון:
 נתחיל בסקירת המערך, לאחר מכן מדבר על אחוזי ההתייצבות והמוטיבציה לשירות המילואים, ונסיים ביישום ההטבות למשרתי המילואים ומשפחותיהם, שיגבירו את המוטיבציה בלתגמל את מי שנותנים למדינה
שמעון סולומון:
 הזמן בדיון, כמו תמיד, הוא קצר, ולכן אני מבקש לדבר לעניין, ממוקד, ולהתחשב בחבריכם לדיון, שיזכו לדבר גם הם
שמעון סולומון:
 זה חשוב מאוד, ואני רוצה באמת לשמוע את כולם, זה יום חגיגי
שמעון סולומון:
 חשוב שכל אחד ישתף, וככה נוכל באמת לשמוע את כולם, אז לכן, אחרי שנקבל את ההצגה מהצבא, כל מי שיבקש רשות דיבור, ניתן לו
שמעון סולומון:
 אבל כדי שנוכל לאפשר לכולם, חשוב שנהיה קצרים
שמעון סולומון:
      יפתח את הדיון רח"ט תומכ"א, תא"ל אמיר ודמני, וזו גם הזדמנות, כי אני מבין שזה ממש אולי הדיון האחרון שלך תחת הכותרת הזאת
שמעון סולומון:
 בהזדמנות זו אני גם אברך את רח"ט תומכ"א הנכנס, תא"ל שי טייב, שלא נמצא כאן איתנו עכשיו
אמיר ודמני:
תודה רבה
אמיר ודמני:
 אני אעשה את זה, כפי שהנחית, היו"ר, בקצרה, יש פה דיונים אחרים שזה מתבצע בצורה יותר עמוקה
אמיר ודמני:
 אנחנו נתחיל, כמו שאתם יודעים, אנחנו גם נציג את זה תוך כדי, אבל מערך המילואים הוא חיוני ליכולת של צה"ל לממש את ייעודו ולביטחון מדינת ישראל
אמיר ודמני:
 המערך מונע מתחושת משמעות, שליחות ונחיצות
אמיר ודמני:
 אנחנו מדברים על כך, וזו בעצם אולי המטרה המרכזית של היום הזה, שהדבר צריך לנבוע מתוך החברה הישראלית, צבא העם
אמיר ודמני:
 אנחנו, ואני אפרט את זה בהמשך, ממש לפני יומיים התקבלה החלטת ממשלה מאוד משמעותית לחיזוק התגמול וההוקרה של משרתי המילואים, וזה מצטרף למהלכים נוספים שאני אמנה בהמשך
אמיר ודמני:
 אנחנו עוסקים הרבה מאוד בעולמות של חוסן ולכידות, שגם אותם אני אפרט, ואנחנו חושבים שנדרש עוד להמשיך ולהעמיק את הנושא הזה של הוקרה, תגמול, לחיזוק של מערך המילואים על ידי המדינה, על ידי כלל הגורמים במדינת ישראל
אמיר ודמני:
     כשאנחנו מסתכלים על המערך עצמו, אז אנחנו מדברים על כחצי מיליון משרתי מילואים רשומים, מתוכם כ-75%-76% הם מה שנקרא צה"ל הכשיר, שהוא זמין במסגרת יחידות אורגניות
אמיר ודמני:
 יש גם סד"כ שהוא מה שנקרא סד"כ מאגרים, שאנחנו קוראים לו לפי צורך, ומתוך הסד"כ הזה, הכשיר, כ-130,000 הם משרתי מילואים פעילים, שהם גם הבסיס של ההחלטות של הממשלה לתעדוף, הם אלה שעושים מילואים במשך עשרים יום בשלוש שנים
אמיר ודמני:
 בהחלטה של הממשלה הקודמת לגבי המערך הלוחם, אנחנו מדברים על 15 ימים בשלוש שנים
אמיר ודמני:
 אבל השורה התחתונה של מה שאני רוצה לומר פה, אנחנו מדברים על אנשים שנושאים על גבם, כמובן יחד עם המערכת של הצבא הסדיר, את הנטל הביטחוני, וזה מעיד בצורה מאוד ברורה על החשיבות והערך שלהם
אמיר ודמני:
     כשאנחנו מדברים על האתגרים המרכזיים במערך המילואים, הראשון באמת היה כשירות המערך, וגם על זה אני א דבר בקצרה, אבל נעשו שינויים מאוד עמוקים בצה"ל בכל מה שקשור למודל האימונים, גם אימוני פרט וגם אימוני מחלקה וגם אימוני פלוגה
אמיר ודמני:
 וצריך להגיד שזה הובא פה לפני הוועדה, בשנה וחצי האחרונות הגדלנו משמעותית גם את היקף התע"מ
אמיר ודמני:
 שינינו פה את צו התע"מ לטובת הדבר הזה, כך שחלק ניכר מהגדודים היום עושים שני תע"מים בשלוש שנים בתלת
אמיר ודמני:
      אנחנו מדברים על כך שרכיבי ההוקרה והתגמול, אומנם ציינתי שהתקבלה החלטה מאוד משמעותית, אבל עדיין אנחנו חושבים שנדרש לעשות עוד
אמיר ודמני:
 הנושא של המפקדים במילואים והעומס המוטל עליהם, הרבה מעבר גם לשעות הפעילות ותפיסת השירות של המילואים בחברה הישראלית
אמיר ודמני:
 אנחנו יודעים שיש מקומות שבהם הערך של המילואים לא בא לידי ביטוי בצורה מלאה
אמיר ודמני:
 זה גם טופל בהחלטה של הממשלה לפני מספר ימים
אמיר ודמני:
 אני בעיקר מדבר פה על הנושא של המוסדות האקדמיים
אמיר ודמני:
 אבל בכלל, יש צורך להוקיר עוד יותר
אמיר ודמני:
      אנחנו עורכים כל שנה סקרים בקרב משרתי המילואים
אמיר ודמני:
 אני חושב שהדבר המרכזי שאפשר היה לראות זה באמת שבקרב כולם, ההבנה היא שההוקרה והתגמול והתמיכה החברתית הם לא מספיק גבוהים, ונדרש לחזק אותם
אמיר ודמני:
     זה דיון פתוח, ולכן אנחנו לא ניכנס פה לכל הפרטים, אבל נאמר רק שמבחינת הכשירות מערך המילואים, זה הוצג גם בישיבת הממשלה, וגם הוצג פה, בוועדת החוץ והביטחון כמה פעמים, מערך המילואים הוא כשיר
אמיר ודמני:
 דיברתי על ההכרחיות שלו למאמץ המבצעי, והוא מבוסס על תחושת נחיצות ונכונות של אנשי המילואים
אמיר ודמני:
 יש פה תוכניות מאוד מפורטות, גם בנושאי האימונים, גם אמרתי שיש היקף רחב מאוד של גדודים שפועלים במסגרת "שובר גלים"
אמיר ודמני:
 יש השתתפות מאוד גדולה של אנשי מילואים, גם ב"מגן וחץ" וגם ב"עלות השחר", ובאימונים ותרגילים גדולים אחרונים, כמו התרגיל שהיה בשבוע שעבר, המטכ"לי
אמיר ודמני:
      אני, ברשותכם, בנושא הזה לא אפרט יותר, ואני אעבור לנושא ההגדרות
אמיר ודמני:
 דיברנו על כ-130,000 משרתי מילואים פעילים
אמיר ודמני:
 משרת מילואים פעיל הוא מי שעושה עשרים ימים בשלוש שנים
אמיר ודמני:
 אמרתי שלגבי לוחמים, אנחנו מדברים גם על 15 ימים בשלוש שנים
אמיר ודמני:
 אלה לוחמים
אמיר ודמני:
 כמובן, עכשיו, לאור מה שציינתי, עם העלאת היקף ה - - - מן הסתם ההיקפים הרבה יותר גדולים
אלון שוסטר:
כולם משרתים, לא כולם לוחמים
אמיר ודמני:
לא, לא כולם לוחמים
אמיר ודמני:
 זה כולל גם מי שאינו לוחם
אמיר ודמני:
 בתוך זה יצרנו גם מעמד של משרת מוביל ומשרת מתקדם, לצורך דיוק של ההטבות למשרתי המילואים
אמיר ודמני:
 כשאנחנו מדברים על מה זה משרת מילואים פעיל, אז יש פה רשימה של הטבות, שהן ההטבות שניתנות למשרת מילואים פעיל
אמיר ודמני:
 צריך להגיד שבהחלטה האחרונה הוספנו, ואני אגע בזה בנפרד, הטבות נוספות, אבל יש פה הטבות בתחומים של כלל משרדי הממשלה, ואני אפרט אחר כך על ההחלטה עצמה
אמיר ודמני:
     מבחינת משרתי המילואים, אז מספר קווים לדמותם
אמיר ודמני:
 אנחנו מדברים על כ-2,600 מפקדים לוחמים פעילים במילואים, שזה מדרג של מ"פ ומעלה
אמיר ודמני:
 אנחנו מדברים על 48 ימי מילואים שנתיים בממוצע למג"ד, אנחנו מדברים על כמעט מאתיים אלף משרתי מילואים שביצעו מילואים בשנת 2022
אמיר ודמני:
 אנחנו מדברים על למעלה משני מיליון ושלוש מאות ימי מילואים שבוצעו בשנת 2022
אמיר ודמני:
 אנחנו מדברים על 4,500 מתנדבים
אמיר ודמני:
 על גיל ממוצע ללוחם מילואים, שהוא 29
אמיר ודמני:
 ימי מילואים ממוצעים ללוחם כ-11, וכ-65,000 לוחמים פעילים
אמיר ודמני:
      כשאני מדבר על השורות, אז אפשר לומר שהשורות מלאות
אמיר ודמני:
 אנחנו מדברים על פי הנחיית הרמטכ"ל, במערך הלחימה אנחנו מחויבים לעמוד בכ-120% איוש, אנחנו עומדים על קצת יותר מדי
אמיר ודמני:
 גם בכל שנה אנחנו מדייקים וממקדים את המצבות
אמיר ודמני:
 בעולם תומכי הלחימה אנחנו נמצאים בכשירות, השורות פחות או יותר מלאות, אם כי יש האתגרים בעולמות התומכ"ל שגם מאפיינים את העולם הסדיר, וכמובן יש קשר מאוד ברור בין סדיר למילואים, גם באופן ההזנה, ומן הסתם גם בנתונים
אמיר ודמני:
 אבל בסך הכול אפשר לומר שהשורות מלאות
אמיר ודמני:
     מבחינת הנושא של המפקדים, אמרתי, כ-2,600 מפקדים
אמיר ודמני:
 התפקידים הם מלאים, אם כי אנחנו מזהים מורכבות לאור העומס שדיברתי עליו קודם, של להיות מפקד במילואים, להיות מ"פ במילואים, להיות מג"ד במילואים
אמיר ודמני:
 אני אגע בזה שבהחלטת הממשלה הקודמת אנחנו טיפלנו בנושא הזה של המפקדים במילואים
אמיר ודמני:
 אבל יש פה שורה של צעדים שאנחנו נוקטים בסוגיות של מעבר בין סדיר למילואים לאנשים שמשתחררים בתפקידים של סמ"פ ומ"פ, כדי באמת לייצר מצב שאנחנו לא רק ממלאים את השורות, אלא שהטובים ביותר ממשיכים לתפקידי פיקוד
אמיר ודמני:
     מבחינת הרכב הסד"כ, אני לא איכנס פה לכל הפרטים, אבל מדובר פה בכ-40% לוחמים ו-60% תומכ"ל
אמיר ודמני:
 אני אגע בזה בסוף, אבל 18% נשים, צריך להגיד שגם פה יש עלייה בהיקף הנשים שמבצעות מילואים, שהיא גם פועל יוצא מכך, במקרה הייתי פה אתמול והצגתי את זה, על העלייה בהיקף - - -
שרון ניר:
כמה אחוז מהן מפקדות, מה-2,600 מפקדים?
אמיר ודמני:
אין לי הנתון פה, אני לא אגיד סתם מספר
אמיר ודמני:
 אני אומר, יש 18% נשים, יש גידול בהיקף הביצוע של ימי המילואים של נשים
אמיר ודמני:
 כשאני מסתכל על אחוז האיוש בצה"ל, אמרתי, יש לנו קצת יותר מורכבות באיוש של עולמות תומכי הלחימה, של קצונת בתומכ"ל
אמיר ודמני:
 אני אגע בזה עוד שנייה, אנחנו בעצם כבר כמה שנים מבצעים קורס קצינים במילואים לתומכי לחימה כדי להשלים את הפערים, וזה דבר שהוא מטופל באופן קבוע
אמיר ודמני:
      מבחינת המעבר מסדיר למילואים, אז ניתן לראות שאנחנו מדברים על כ-62% מהמשוחררים שמבצעים מילואים
אמיר ודמני:
 אם זה במסגרת, לצורך העניין, מילואים בפועל, ביחידות הכשירות, ואם זה במאגרים, זה 15%
אמיר ודמני:
 אני חייב לומר שאנחנו בסוף מעבירים מסדיר למילואים לפי הצורך, והדברים מתבצעים בהתאם לצורך
אמיר ודמני:
 אנחנו מדברים על מיקוד מצבות, אנחנו מקפידים בכל שנה אומנם לשמור על מצבות גבוהות בעולם הלחימה, ומצד שני לראות שהמצבות הן בהלימה לתשתית, לציוד, לשבצ"ק, כמו שאתם מכירים וכו'
אמיר ודמני:
 פה אני גם אציג את הנושא של הקק"צ תומכ"ל, מה שדיברתי עליו לפני שנייה, הצורך ליצור קצינים גם במילואים אל מול הפער שהצגתי בנושא התומכ"ל
אמיר ודמני:
     כשאנחנו מסתכלים על גיל הפטור, אנחנו מדברים על ממוצא יציאה לפטור בגיל 38 לגברים; לנשים זה גיל 29
אמיר ודמני:
 ואני חייב לומר שמה שאנחנו רואים במגמות אצל נשים, אנחנו רואים מגמות של התקדמות בכל שנה, ואני מעריך שגם הדבר הזה יגיע לגילים גבוהים יותר
אמיר ודמני:
     מבחינת ביצועי השמ"פ, אפשר לראות שבשנים האחרונות יש עלייה בהיקף ביצוע השמ"פ ביחס לשנים הקודמות, אפשר גם לראות את ההשפעות של הפעילות המבצעית, וההשפעה שלה על היקף ביצוע המילואים
אמיר ודמני:
     אמרתי את זה קודם, מבחינת הפעלת המסגרות בתע"מ, אפשר לראות עלייה משמעותית בהפעלת המסגרות בתע"מ
אמיר ודמני:
 אנחנו מדברים על שינוי צו התע"מ ששינינו ב-2023
אמיר ודמני:
 הצגנו פה בוועדה שלאור המציאות הביטחונית, קרוב לוודאי שבחודשים הקרובים אנחנו נבוא שוב לפני הוועדה, אחרי שעשינו הערכת מצב ואנחנו עדיין מקיימים אותה, כדי לדייק את הדרישות שלנו לשנת 2024, אבל אני מניח שאנחנו נצטרך להמשיך ולבקש להחריג את הגדודים לביצוע תע"מ
אמיר ודמני:
 צריך להגיד שאנחנו עושים את זה אחרי שאנחנו מדייקים את הסד"כ באופן שאנחנו משתמשים במינימום המתחייב, כמובן עם הגדרת הגמישות שנדרשת לנו
אמיר ודמני:
 אבל אין לנו עניין להפעיל אנשי מילואים לשווא, ומצד שני יש לנו צורך במשרתי המילואים כפועל יוצא ממה שאמרתי בהתחלה, מהנחיצות שלהם למימוש המשימות של צה"ל
אמיר ודמני:
     אני לא איכנס פה לכל הפרטים, אבל אני אגיד ככה: אנחנו רואים בחודשים האחרונים עלייה בשיעור ההתייצבות, גם לאימונים
אמיר ודמני:
 אנחנו עומדים במשימות
אמיר ודמני:
 מי שמכיר את איך מנוהל זימון לתע"מ, יודע שאנחנו באופן אינהרנטי משחררים חלק מהסד"כ, יש בעניין הזה מנגנונים מאוד מאוד מוסדרים
אמיר ודמני:
 אבל בסך הכול, אני חייב לציין, גם אל מול העובדה שאנחנו הגדלנו את הנטל, אנחנו רואים עמידה יפה מאוד בתעסוקות, וכפי שאמרתי, עלייה בהתייצבות לאימונים
אמיר ודמני:
     צריך להגיד שגם מודל האימונים בשנים האחרונות הוא מאתגר יותר, יש יותר מופעים וצריך להגיד שאנחנו בעניין הזה רואים פה באמת את עם ישראל, את משרתי המילואים במיטבם, שלוקחים את זה על אחריותם, והם חלק מהמאמץ השלם של צה"ל
אמיר ודמני:
     מבחינת החלטת הממשלה הקודמת, היא עסקה בעיקר בעולם של המפקדים, אפשר לראות שרוב הסעיפים כבר מומשו
אמיר ודמני:
 יש כמה סעיפים שימומשו ברבעון ג', ממש בימים אלו
אמיר ודמני:
 בסך הכול מימוש מלא
אמיר ודמני:
 יש פה לא מעט הטבות שנכנסו לתוקפן בשנה האחרונה
אמיר ודמני:
     כפועל יוצא מהסקר שהצגתי בהתחלה, צה"ל מקיים תוכנית רב-שנתית שנקראת "תנופה במילואים"
אמיר ודמני:
 אני כמובן לא אפרט את כולה, אבל היא עוסקת בעולמות של לכידות המסגרת, המעטפת המשפחתית, במיוחד לאור העובדה שההיקף של הביצוע של תע"מ עלה, כלים למפקדים בתחומים שונים, הוקרת מפקדים, שאני אפרט ממש בקצרה חלק מהדברים, הנגשת מידע, באמת כדי להעביר את הידע ואת השינויים שקורים, גם בעולמות שאני אחראי להם וגם בעולמות ההדרכה, ותהליכים הרבה יותר מסודרים של מעבר מסדיר למילואים, בעולם הלחימה זה גם כמובן ממוסד על המודל של גדוד מזין חטיבה, ואני אפרט רק כמה מהדברים
אמיר ודמני:
     אז בעולם הלכידות אנחנו מדברים על הרבה מאוד פעולות לחיזוק המסגרת, אני אציין רק תוכנית אחת מתוך הדברים, שזו תוכנית פק"ל, שאני מבין שנמצאים כאן איתנו, זו הזדמנות בשבילי, אריאל בן גד פה, להודות על שיתוף הפעולה
אמיר ודמני:
 אנחנו מדברים על הגדלה פי ארבעה של היקף המסגרות שמשתתפות בתוך פרק זמן מאוד קצר, הדבר הזה זוכה למשובים מעולים, אני מניח שיתייחסו לזה, ולכן אני פחות אתייחס, אבל יש פה שורה של כלים בנושא החוסן והלכידות
אמיר ודמני:
     אותו כנ"ל אפשר לראות בנושא הלכידות המשפחתית, אנחנו מדברים על מופעים, יושב פה ראש האגף לחיילים משוחררים, איל הנס, שבעצם מוביל את זה דרך מועדון "בהצדעה"
אמיר ודמני:
 הרבה מאוד פעילויות, וגם פה, מדובר בעשרות אלפי משרתי מילואים שמשתתפים בזה בשנה
אמיר ודמני:
 אני לא איכנס לקבוצות כושר
אמיר ודמני:
     אני רוצה להגיד מילה על הנושא של המלגות ללימודים לסמ"פים, במיוחד לאור העובדה שאמרתי שאנחנו רוצים לעודד את הנושא של הפיקוד
אמיר ודמני:
 יש פה סדר גודל של יותר ממאה קצינים, וזו כבר תהיה השנה השלישית שהם מקבלים מלגות כחלק מהמענה השלם
אמיר ודמני:
     מבחינת התגמול - - -
מאיר כהן:
יש לי שאלה
מאיר כהן:
 אתם קובעים יעדים? זה נראה נהדר, פעילות תרבותית מגבשת, מה היעד? אתם רואים ששנה או שנתיים אחרי זה יש יותר אנשים במערך המילואים?
אמיר ודמני:
כן, היעד היה, אני אמרתי את זה ואני אחדד את זה, כי כנראה לא הסברתי את זה מספיק טוב
אמיר ודמני:
 היעד היה מול הסקר שהראיתי בהתחלה
אמיר ודמני:
 יצאנו לתוכנית לפני שלוש שנים, שהמטרה שלה הייתה לחזק בעיקר את הרכיבים של החוסן והלכידות
אמיר ודמני:
 והתוצר של הדבר הזה, יגידו לך גם פה פק"ל, שפלוגה שעושה פק"ל, ההתייצבות שלה אחרי זה לאימון ותע"מ גדלה, לדוגמה, בהשוואה ללפני שהיא עשתה את התוכנית
אמיר ודמני:
 זאת אומרת, הרעיון פה הוא להביא להיקף גבוה יותר של התייצבות, למסגרות יותר חזקות, זה חלק מהאבחון שעשינו
אמיר ודמני:
      מבחינת הנושא של התגמולים, אני לא אפרט פה את כל הפרטים מפאת קוצר הזמן, אבל אני אגיד שמדובר פה בכ-500 מיליון שקלים, הצפי לשנת 2023, היום הנתונים של 330, אבל יש פה כמובן עוד פרק זמן במשך השנה הזאת
אמיר ודמני:
 מדובר גם בתגמול הנוסף שניתן מהיום העשירי, גם בתגמול המיוחד שניתן מהיום ה-32, וגם בהשתתפות בהוצאות, ואני אומר על הדבר הזה שבצה"ל יש כבר עבודת מטה מאוד משמעותית, שהיא תיושם בחודשים הקרובים והיא תקדים את התגמול הנוסף למי שיבצע אימון כבר ליום הרביעי, ובעצם נתחיל את התגמול כבר מהיום הרביעי ונתחבר ליום העשירי, לפי המדרגות הקיימות היום
אמיר ודמני:
 העבודה הזאת כבר סוכמה, ונוציא אותה לפועל בחודשים הקרובים
אמיר ודמני:
     דבר נוסף הוא באמת מתחבר לכל הדברים שאמרתי קודם לכן, כך שיש פה באמת מעבר לכ-1
אמיר ודמני:
5 מיליארד שקל של ימ"מ, יש פה עוד כחצי מיליארד שקל של הטבות, וזה לא קשור להחלטת הממשלה האחרונה ב-200 מיליון שקלים, שאני מייד אפרט אותה, וזה לא קשור לתר"ש תנופה במילואים, שזה סדר גודל של עוד 100 מיליון שקלים בתוכנית רב-שנתית של שלוש שנים
אמיר ודמני:
      הדבר הבא שרציתי להציג הוא את ההטבות למפקד במילואים
אמיר ודמני:
 באמת יש פה המון דברים שהתקדמו בהחלטה הקודמת
אמיר ודמני:
 יש פה גם הנושא של הנחה בארנונה, 25%, גם העלאת התגמול למפקד מילואים פעיל, גם לאור מה שאמרתי קודם לכן, ביחס לעומס שמוטל עליו, גם דברים חדשים, שכמו שאמרתי, זה ייכנס בדיוק ברבעון ג', נקודות ספורט ונופש בישראל
אמיר ודמני:
 אבל בשורה התחתונה, עיסוק מאוד משמעותי, צריך להגיד שאנחנו עשינו בתוך הדבר הזה חלוקה בין המדרגים השונים, ו - - - את המענה לדרג המבצעי בעבודה מאוד מסודרת שהעביר תא"ל במילואים רועי אלקבץ
אמיר ודמני:
     יש פה באמת תהליכים שלמים של הנגשת מידע, שאני לא אפרט אותם לעומק, אבל כדי שבאמת גם מוקד המילואים וגם באתר קודקוד וגם באתר המילואים, כדי להעביר את המסדרים בצורה שהיא עדכנית גם לתקופתנו כדי לעדכן את אנשי המילואים
אמיר ודמני:
     אני רוצה ברשותך לעבור רגע על החלטות הממשלה ואז להצעות לתיקוני חקיקה
אמיר ודמני:
     אז החלטות הממשלה שהתקבלו ממש בשבוע האחרון הן מאוד משמעותיות
אמיר ודמני:
 מדובר פה בכך שכל משרת מילואים פעיל יקבל מענק לכלכלת הבית, מדובר במענק שנתי בגובה של 1,250 שקלים, שהוא בעצם חישוב של העלאת הארנונה שניתנת היום למשרת מילואים
אמיר ודמני:
 היום ניתנים לו כ-5%, אנחנו מעלים את זה ל-15% בחישוב, והנחה בחשמל של 10%, זה הפירוש של 1,250 שקלים
אמיר ודמני:
 אנחנו מעבירים את זה ישירות למשרת המילואים, על ידי צה"ל, על ידי מופ"ת
אמיר ודמני:
 ההעברה תהיה בסוף השנה, היא כנראה תהיה פעמיים בשנה
אמיר ודמני:
 ההעברה הראשונה תהיה בסוף השנה הזאת, בעבור 2023
שלום דנינו:
דרך מי היא מבוצעת? דרך הצבא?
אמיר ודמני:
דרך הצבא, כן
אמיר ודמני:
 אנחנו הרי יודעים מי משרת מילואים פעיל, זה ניתן כמענק, ומשרת המילואים מקבל אותו ישירות לחשבון הבנק שלו
אלון שוסטר:
צריך לסגור מעגל מול הרשות המקומית?
אמיר ודמני:
לא צריך לסגור, זה מחוץ לעניין, זה אנחנו מעבירים ישירות למשרת המילואים
אמיר ודמני:
 כדי לא להיכנס לעניין הזה של לסגור מעגל, אנחנו בעצם מסבסדים, אנחנו מעבירים סכום כסף, שהוא משתמש בו אחרי זה לצורך התשלומים שלו, כדי לא לעבור דרך מישהו, אלא להביא את זה באופן ישיר, זה הרבה יותר פשוט
אמיר ודמני:
 זה מתוקצב, זאת ההחלטה
אמיר ודמני:
 החלטה לא יכולה להיות ללא תקציב
אמיר ודמני:
     הדבר השני הוא הנושא של מענק לקייטנות וצהרונים, גם זה כבר קורה השנה
אמיר ודמני:
 מי שמבצע מילואים בחודשי הקיץ, יולי-אוגוסט, עכשיו אני אומר ככלל, אנחנו משתדלים שמשרתי מילואים לא יבצעו מילואים בחודשי הקיץ, אבל מי שמבצע מילואים בחודשי הקיץ ועושה מעל חמישה ימי מילואים ויש לו ילדים מתחת לגיל 16, לא משנה אם יש לו ילד אחד, שניים, שלושה, אנחנו מדברים על מענק שנתי בגובה 1,500 ₪ לטובת הדבר הזה
אמיר ודמני:
 זה מתומחר ב-18 מיליון שקל, גם, למשרתי מילואים
שמעון סולומון:
זה ללא ביצוע, כאילו, לא משנה אם הוא ביצע או לא ביצע
אמיר ודמני:
לא, זה משנה
שמעון סולומון:
הוא ביצע מילואים, אבל לא משנה אם יש לו ילדים בקייטנה ממש או לא
אמיר ודמני:
לא, מה שהוא צריך, שהוא, א', יבצע חמישה ימים, וב', שיהיו לו ילדים מתחת לגיל 16
שמעון סולומון:
הוא לא צריך להגיש איזה משהו כדי לקבל את זה
אמיר ודמני:
לא, לא, לא, זה אוטומטי
אמיר ודמני:
 אנחנו עושים את זה אוטומטי, כמו שאמרתי על המענק הקודם, גם המענק הזה ניתן באופן אוטומטי
אלון שוסטר:
ולמה לא רלוונטי מספר הילדים?
אמיר ודמני:
כי אנחנו החלטנו ללכת על המנגנון הזה
אמיר ודמני:
 ניסינו לעשות משהו מאוד פשוט
אמיר ודמני:
 הדבר הבא הוא הנושא של מועדון "בהצדעה"
מאיר כהן:
אפשר לעשות את זה רטרואקטיבית? אני התגייסתי עם בר-כוכבא, היינו עושים שמונים יום בשנה
אמיר ודמני:
הדבר הבא הוא מועדון "בהצדעה"
אמיר ודמני:
 יש פה בעצם הכפלה של מועדון "בהצדעה"
אמיר ודמני:
 התקציב של מועדון "בהצדעה" עומד על 15 מיליון, התקציב עולה ב-14
אמיר ודמני:
5
אמיר ודמני:
 הרבה מאוד פעילות, יש פה גם ראש האגף, אחרי כן הוא יפרט יותר ממני, אבל מדובר בפעילות לרווחת משרתי המילואים, כשאנחנו שמים דגש גדול מאוד על הנושא הזה של מבצעי תע"מ, מה שהסברתי לפני כמה דקות
אמיר ודמני:
     עברה החלטה ששר החינוך בישיבת הממשלה אמר שהוא מחויב אליה, על הקלות לסטודנטים
אמיר ודמני:
 מדובר פה בכמה דברים
אמיר ודמני:
 אחד הוא הענקת שתי נקודות זכות בעבור ביצוע של עשרה ימים, במקום 14, מה שהיה עד כה; זכאות למועד בחינה נוסף בתוך 45 ימים, מה שלא היה נקוב בזמן עד היום; ועוד סיוע בהקלטה, צפייה בשיעורים
אמיר ודמני:
 אנחנו בכלל משפרים, בהובלה של קמל"ר, שהוא לא נמצא פה היום כי הוא נמצא עם השר עכשיו בביקור בגדוד מילואים בגזרת עציון, אבל העניין הזה של סטודנטים גם מטופל באופן אישי על ידו מול המל"ג, אנחנו מרחיבים על זה בוועדת החינוך, אז אני לא ארחיב על זה מעבר לזה
אמיר ודמני:
     הגדלת הנחה בקרקעות
אמיר ודמני:
 ראיתי הלילה, יצא בטוויטר שמועצת מנהל מקרקעי ישראל ושר השיכון אישרו את זה, יש פה גם הגדלה בהנחה בקרקעות מ-75,000 ש"ח ל-100,000 ש"ח, אני ראיתי שזה כבר אושר, וגם העדפה של משרתי מילואים פעילים בפרויקטי מחיר מטרה של משרד השיכון
אמיר ודמני:
 שתי ההחלטות האלה עברו, לפי מה שראיתי, כבר אתמול, וזה חלק מהחלטת הממשלה
משה טור פז:
ודמני, אמרת שנדבר על זה בוועדת חינוך, אבל נושא הכפלת שכר המינימום של החייל הסטודנט
אמיר ודמני:
אני אתייחס לזה בעוד שנייה
אמיר ודמני:
 חוק הערכת מועדים, זה חוק שמונח פה בוועדת חוקה, חוק ומשפט, להחלת חוק למי שנקרא לשירות מילואים שחובותיו לרשויות המדינה ייעצרו, מה שנקרא, בזמן עד שלושים ימים לאחר ביצוע המילואים
אמיר ודמני:
 מה שהוספנו, בהצעה המקורית היה מדובר בצו 8 ו-9, ופה מדובר גם בצו התראה חריג, שזו תוספת מאוד חשובה